**LUGUPEETUD VALGAMAA NOOR JA LAPSEVANEM!**

**21.- 23. juulil 2014 viivad Valgamaa noorsootöötajad Järvesilma turismitalus Hummuli vallas läbi Valgamaa Noorte Suvekool 2014. Sündmuse peakoordineerija on Valgamaa Noorsootöökeskus Tankla.**

Suvekool toob kokku **Valgamaa 11 valla (**Puka, Palupera, Otepää, Sangaste, Tõlliste, Karula, Taheva, Hummuli, Helme, Põdrala, Õru) **ja 2 linna (Valga, Tõrva)** noorte juhendajad ja **noored vanuses 12-20 eluaastat.** Planeeritud osalejate **arv on kuskil 160** (130 noort + juhendajad).

Sündmuse raames viiakse läbi erinevaid arendavaid tegevusi, mille eest vastutab maakonna noorsootöötajatest koosnev korraldusmeeskond (orienteerumine, kiiking, vehklemine, petank, laskmine, tuletõrjesport, puust medalite valmistamine).

Teise päeva õhtul esinevad kohalikud noortebändid**..** Muuhulgas antakse välja noortekeskuste rändkarikas, mille saaja korraldab suvekooli järgmisel aastal. 3-päevast sündmust aitab läbi viia Venno Loosaar. Vt suvekooli täpset päevakava teavituslehe 2. leheküljel!

**Suvekoolis osalejal palutakse kaasa võtta:**

* magamiskott, magamisalus;
* telk (mitme peale)
* sooja-, külma- ja vihmakindel riietus, sportlikud vahetusjalatsid;
* isiklikud hügieenitarbed (hambahari, hambapasta, seep), sääsetõrjevahendid (soovitatav!), päikesekaitsekreem (soovitatav!);
* vajaduse korral taskulamp;
* joogipudel

**Toitlustamine** toimub **kuuel korral** sooja toiduga (1. päeval lõuna- ja õhtusöök, 2. päeval hommiku-, lõuna-, ja õhtusöök, 3. päeval hommikusöök). Noorte turvalisuse tagamiseks on suvekoolis kohal ka **meditsiinitöötaja**.

Sündmuse ajal kehtib maakonna noorsootöötajate poolt kokku pandud suvekooli **laagrikord**, mida tutvustatakse suvekooli avamisel ning millest kõik osalejad peavad kinni pidama. Vt korda ka teavituslehe 2. leheküljel! **Suvekooli reeglitest üleastumise** (suitsetamine, alkoholi kaasa toomine või tarbimine, jms) **korral saadetakse korrarikkuja koheselt koju**! NB! Kui selline asi juhtub, siis on lapsevanem kohustatud oma lapsele / noorele järgi tulema!

Suvekooli läbiviijad ei vastuta kaasa toodud esemete (à la MP3-mängija, pleierid, iPodid, jne) purunemise või kadumise eest! Samuti ei vastuta korraldusmeeskond mobiiltelefonide olemasolul nende säilimise eest. Kogu suvekooli ajal on lapsevanemal võimalik meiega ühendust võtta allpool toodud telefoninumbritel.

**Suvekooli viib ja toob koju tagasi selleks tellitud eribussid**. Busside täpsed väljumisajad teavitame iga noortekeskuse juhendajale suvekooli lähenedes ja paneme ülesse suvekooli veebilehele, mille leiate suvekool2014.tankla.net lehelt.

**Lisainfot saab küsida noore kodukoha noortekeskuse juhendaja käest**, kelle kontaktid on üleval suvekooli veebilehel suvekool2014.tankla.net või ühelt korradajalt **Marek Mekilt** (marek@tankla.net, 523 7793)

**NB! Suvekooli osalustasu on 15 eurot, mida palume maksta oma noorsootöötaja kätte!**

## VALGAMAA NOORTE 2041. AASTA SUVEKOOLI HEA LAAGRILISE MEELESPEA!

* Hea laagriline **peab kinni kokkulepitud kellaaegadest** ja on 5 minutit enne tegevuste algust kohal.
* Hea laagriline **koristab enda järelt oma prahi** ning hoiab ka oma ümbruse puhtana!
* Hea laagriline **peab kinni juhendajate korraldustest**!
* Hea laagriline teab, et **küsimuste korral saab ta pöörduda kas oma juhendaja või suvekooli korraldusmeeskonna poole** (tunned nad ära valge-roheliste Tankla T-särkide järgi)!
* Ükski korralik laagriline **ei suitseta ega tarbi alkoholi** nende kolme päeva jooksul, mis ta siin on, vastasel juhul on tema jaoks suvekool lõppenud ja vanemad peavad järgi tulema!
* Hea laagriline teab, et kui ta vigastab ennast või näeb abivajajat, siis **otsib ta kohe üles suvekooli meditsiinitöötaja**!
* Hea laagriline teab, et kõigi **turvalisuse huvides ta laagriplatsilt välja ei lähe**!
* Hea laagriline jätab **halva tuju koju**!
* Hea laagriline **on aktiivne ja osavõtlik** kõigi kolme päeva jooksul!
* **RANGELT ON KEELATUD JÄRELVALVETA UJUMA MINEMINE.**

**VALGAMAA NOORTE 2014. AASTA SUVEKOOLI PROGRAMM**

**ESIMENE PÄEV (esmaspäev, 21. juuli 2014)**

|  |  |
| --- | --- |
| 9.00- 10.00 | Saabumine, registreerimine, telkide ülespanek |
| 10.00- 11.00 | Suvekooli avamine ja tervitussõnad |
| 11.00- 12.30 | Gepsimine  |
| 12.30- 13.30 | Lõuna  |
| 14.00- 15.30 | Tegevused: I voor (7 gruppi) |
| 16.00- 17.30 | Tegevused: II voor (7 gruppi) |
| 18.00- 19.00 | Õhtusöök  |
| 19.00- 21.00 | Vabaaeg, meelelahutus, omaloominugprogrammi ettevalmistus |
| 21.00- 23.00 | Noortegruppide omalooming |
| 23.00- 01.00 | Öökino, disko ja teised õhtused tegevused |

**TEINE PÄEV (teisipäev, 22. juuli 2014)**

|  |  |
| --- | --- |
| 8.00- 8.30 | Hommikuvirgutus |
| 8.30- 9.30 | Hommikusöök |
| 9.30- 11.00 | Tegevused: III voor (7 gruppi) |
| 11.30- 13.00 | Tegevused: IV voor (7 gruppi) |
| 13.00- 14.00 | Lõunasöök |
| 14.30- 16.00 | Tegevused: V voor (7 gruppi) |
| 16.30- 18.00 | Tegevused: VI voor (7 gruppi) |
| 18.00- 19.00 | Õhtusöök |
| 19.00- 20.30 | Tegevused: VII voor (7 gruppi) |
| 21.00- 23.00 | Esinejad |
| 23.00- 02.00 | Disko  |

**KOLMAS PÄEV (kolmapäev, 23. juuli 2014**)

|  |  |
| --- | --- |
| 8.00- 8.30 | Hommikuvirgutus |
| 8.30- 9.30 | Hommikusöök |
| 9.30- 11.30 | Teatevõistlused |
| 11.30- 12.30 | Asjade pakkimine, vabaaeg |
| 12.30- 13.30 | Suvekooli lõpetamine, rändkarika üle andmine, lippude langetamine |